Сустрэчу з мастацкім кіраўніком Беларускага дзяржаўнага акадэмічнага заслужанага харэаграфічнага ансамбля “Харошкі”, народнай артысткай Беларусі Валянцінай ГАЯВОЙ мы планавалі даўно. А тут яшчэ і дадатковая нагода здарылася — еўрапейскае гастрольнае турнэ з маштабнай праграмай. Гаварылі пра ўсё: і пра ранейшыя паездкі калектыву, і пра тыя праблемы, што перад ім паўстаюць. Назіралі і “прагон” праграмы, з якой “харошкаўцы” выправяцца ў доўгую дарогу. Валянціна Іванаўна — чалавек надзвычай адкрыты, шчыры — дзялілася з намі і ўсім “набалелым”, і самымі шчаслівымі момантамі творчасці, якая для яе і ёсць сінонім жыцця.